Unisocietat obrirà al setembre la matrícula per al curs 2024/2025
26 de juliol de 2024

Unisocietat, el programa formatiu que ofereix l'Ajuntament de l'Eliana en col·laboració amb la Universitat de València, obrirà el període de matrícula per al nou curs 2024/2025 el mes vinent de setembre. Aquesta activitat és dirigida a persones majors de 30 anys, amb o sense estudis previs, que busquen ampliar els seus coneixements i cultura general, ja que, entre els seus objectius es troba fomentar el debat o intercanviar opinions i informació.

Concretament, el termini de sol·licitud serà del 2 al 27 de setembre. El programa, implantat en l'Eliana des de 2014, arrancarà el nou curs el mes vinent d'octubre i s'impartirà en el Centre de Formació de Persones Adultes (EPA).

Els continguts estaran, com sempre, impartits per professorat qualificat de la Universitat i estan dividits en tres cursos diferents de 120 hores cadascun, que faculten l'alumnat per a obtindre un certificat universitari i que es complementa amb el plus demà i el de vesprada. Cada curs s'estructura en dos quadrimestres amb dues assignatures troncals. En concret enguany s'ofereix, d'octubre a juny, tres itineraris que inclouen des de sociologia, història de la música o literatura espanyola contemporània. Totes les assignatures es complementen amb conferències al llarg del període escolar amb temàtiques diverses, com a medi ambient, història de l'art o astronomia.

Les persones interessades a obtindre més informació poden telefonar al 96 275 80 30 (ext. 533) o al 663 001 789. També es poden realitzar consultes a través del correu electrònic unisocietat@leliana.es.

L'edil de Formació, Eva Santafé, ha celebrat els 10 anys de vida d'aquest programa a l'Eliana, pel qual han passat ja prop de mig miler de persones i ha convidat les persones adultes a continuar formant-se en la localitat.